stanford-oval/wikipedia huggingface dataset:
Line & Willy

Line & Willy oli ranskalainen varieteeduo 1960- ja 1970-luvuilla. Duon muodostivat Line Van Menen ja Claude Boillod. Duo nousi tunnettavuuteen vuonna 1966 voitettuaan Guy Luxin palkinnon kappaleella Le Vent ja sijoituttuaan toiseksi Rose d'or d'Antibes -palkinnoissa kappaleella Pourquoi pas nous?.
Duo levytti kappaleet Près de la Fontaine (1966), Nous on s'aime et On se ressemble (1967), La vie à deux (1968), Rien n'empêche la terre de tourner (1968), Le marchand d'arc-en-ciel (1968), Les jardins italiens (1970) sekä Si un jour tu t'en vas (1972) ja julkaisi albumin vuonna 1967.
Duo edusti Monacoa Eurovision laulukilpailussa 1968 kappaleella À chacun sa chanson ja sijoittui jaetulle seitsemännelle sijalle 17 kilpailijan joukosta.
Vuosina 1974-1976 duo levytti kolme lastenmusiikkialbumia. Duon hajoamisen jälkeen Line Van Menen teki soolouraa.
Claude Boillod kuoli 84-vuotiaana 20. joulukuuta 2018. Line Van Menen kuoli 85-vuotiaana 30. huhtikuuta 2023.
Käännös suomeksi
Lineage

| Lineage |
| --- | --- |
Kehittäjä:  NCsoft
Julkaisija:  NCsoft
Jakelija:  Steam
Suunnittelija:  Jake Song
Säveltäjä:  Joey Newman
Pelisarja:  Lineage
Julkaistu:  syyskuu 1998
Lajityyppi:  MMORPG
Pelimuoto:  MMO
Ikäluokitus:  ESRB: Teini-ikäisille 
Alusta:  Windows, Mac OS X
Jakelumuoto:  Optinen levy ja digitaalinen jakelu
Lisää peliartikkeleitaVideopelien teemasivulla
Infobox OK : 
Lineage (kor. 리니지) on fantasiamaailmaan sijoittuva MMORPG-roolipeli, jonka on kehittänyt korealainen NCsoft. Peli on julkaistu syyskuussa 1998. Pelistä on julkaistu korean, kiinan ja englanninkielinen versio.
Peli perustuu isometriseen 2D-grafiikkaan kuten Diablo tai Ultima Online.
Pelillä oli enimmillään noin kolme miljoonaa tilaajaa. Huhtikuussa 2008 tilaajia oli noin miljoona. Englanninkieliset palvelimet suljettiin kesäkuun 2011 lopussa pelin ylläpidon käytyä kannattamattomaksi. Tästä huolimatta peli on ollut kotimaassaan hyvin suosittu.
Marraskuuhun 2013 mennessä NCsoft on ilmoittanut sen tuottaneen 1,8 miljardia US-dollaria.
Vuosituotot ovat edelleen yli 300 miljoonaa vuodessa.
Pelin jatko-osa Lineage II julkaistiin Koreassa lokakuun 1. 2003 ja Pohjois-Amerikassa 27. huhtikuuta 2004.
Toinen jatko-osa Lineage Eternal pääsi suljettuun beeta-testaukseen syksyllä 2016. Testauksen tuloksien seurauksena peli suunniteltiin täysin uudelleen ja se sai uuden nimen Throne and Liberty ja julkaisu venyi vuodelle 2022.
Likolampi (Kouvola, Hasula)

| Likolampi |
| --- | --- |
Valtiot:  Suomi
Maakunnat:  Kymenlaakso
Kunnat:  Kouvola
Koordinaatit:  61°03′32″N, 26°42′32″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Vuohijärven alue (14.91)
Laskuoja:  suo-oja Törönojaan
Taajamat:  Hasula 
Järvinumero:  14.911.1.008
Mittaustietoja
Pinnankorkeus:  93,2 m  
Pituus:  390 m  
Leveys:  280 m  
Rantaviiva:  1,13 km  
Pinta-ala:  7,508 ha  
Saaria:  ei saaria 
 fiLikolampi 
Likolampi on Kymenlaaksossa Kouvolassa Hasulan lähellä sijaitseva lampi.
Maantietoa

Lampi on 390 metriä pitkä, 280 metriä leveä, ja sen pinta-ala on 7,5 hehtaaria. Lammella ei ole kartan mukaan saaria ja sen rannat ovat hetteikköistä avosuota. Sen rantaviivan pituus on 1,1 kilometriä. Lampi sijaitsee Toisen Salapausselän muodostumassa, josa sijaitsee 1,5 kilometriä laajan Selänpäänkankaan länsipuolella. Lammen pohjoispuolella kulkee Suonpäänharju ja eteläpuolella Selänpäänkankaan harjumainen jatke, joka leviää Lauturinmäeksi. Lammen ympäri kulkee polku, mutta lähimmät rakennukset sijaitsevat eteläisellä harjulla. Niitä ovat Halsuan seurojentalo ja paloasema sekä kymmenen asuirakennusta. Harjulla kulkee myös seututie 369.
Historiaa

Vuonna 1940 julkaistussa Mäntyharjun seudun taloudellisessa kartassa on peltoalueen reuna saavuttanut Sontasuon reunan. Koillisesta tuleva johto-oja laskee lampeen ja jatkaa lammen jälkeen Saanjärveen. Vuoden 1965 peruskartassa on johto-oja Törönoja oikaistu ohi lammen pohjoispuolelta ja lammesta on kaivettu suora sivuoja Törönojaan. Itäpuolinen peltoalue on laajentunut Sontasuolle asti, mutta osa peltopalstoista on jätetty niitylle 1980-luvulle tultaessa.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Vuohijärven alueella (14.91), jonka Verlan alueeseen (14.911) se kuuluu. Suorannat ovat jääneet ojittamatta, mutta ainoa kosteikolle johtava oja yhtyy Törönojaan, joka laskee Saanjärven kaakkoisrantaan. Lammen vedenpinnan korkeus on 93,2 metriä mpy., joka on 18 metriä korkeammalla kuin Saanjärvi.
Lettokuirisammal

| Lettokuirisammal |
| --- | --- |

Uhanalaisuusluokitus
 Elinvoimainen  
Suomessa::  Elinvoimainen 
  
Tieteellinen luokittelu
Kunta::  Kasvit Plantae
Alakunta::  Sammalet Bryobionta
Kaari::  Sammalet Bryophyta
Luokka::  Bryopsida
Alaluokka::  Bryidae
Ylälahko::  Hypnanae
Lahko::  Palmikkosammalet Hypnales
Heimo::  Väkäsammalet Campyliaceae
Suku::  Calliergon
Laji::  richardsonii
Kaksiosainen nimi
 Calliergon richardsonii  (Mitt.) Kindb. 
Katso myös
   Lettokuirisammal Wikispeciesissä  
Infobox OKNimi-testi OK: 
Lettokuirisammal (Calliergon richardsonii) on koko Suomessa letoilla ja muilla eutrofisilla kasvupaikoilla esiintyvä lehtisammal. Lettokuirisammal on keskikokoinen, 5–10 senttimetrin mittainen sammal ja kasvaa yksittäin tai puhtaina kasvustoinaselvennä. Se muistuttaa ulkonäöltään hetekuirisammalta, mutta hetesirppisammalen lehtisuoni on vahva ja ulottuu lehden kärkeen saakka. Lajien erottaminen toisistaan vaatii usein tarkastelua luupilla.
Al Jazira Club

Al-Jazira Sports & Culture Club tai lyhyemmin Al-Jazira Club on arabiemiirikuntalainen jalkapalloseura. Seura on kotoisin Abu Dhabista ja sen edustusjoukkue pelaa maan korkeimmalla sarjatasolla UAE Arabian Gulf Leaguessa. Sen kotikenttänä toimii 42 056-paikkainen Mohammed bin Zayed Stadium.
Aiheesta muualla

Virallisen sivusto (arabiaksi)
Likõlaanõ karjäär

| Likõlaanõ karjäär |
| --- | --- |
Valtiot:  Viro
Maakunnat:  Põlvamaa
Kunnat:  Põlvan kunta
Koordinaatit:  57°55′03″N, 27°03′38″E
Vesistöalue ja valuma-alueen tietoja
Päävesistöalue:  Narvanjoen vesistöalue
Valuma-alue:  Kariojan valuma-alue
Laskuoja:  oja Kariojaan 
Järvinumero:  VEE2127510
Mittaustietoja
Pinnankorkeus:  84 m  mpy. 
Pituus:  0,3 km  
Leveys:  0,13 km  
Rantaviiva:  0,69 km  
Pinta-ala:  1,9 ha  
Saaria:  ei saaria 
 fiLikõlaanõ karjäär 
Likõlaanõ karjäär on Virossa Põlvamaalla Põlvan kunnan Joosun kylässä sijaitseva tekojärvi. Vironkielisessä vesistöjen nimistössä karjäär viittaa hiekan- tai soranotossa tai luohinnassa syntyneeseen kuoppaan, johon on kertynyt vettä lammeksi tai järveksi.
Maantietoa

Tekojärvi on 300 metriä pitkä, 130 metriä leveä, ja sen pinta-ala on 1,9 hehtaaria. Se sijaitsee peltoalueen metsäsaarekkeessa Oleskin kulmakunnalla Kariojan lähellä. Järvellä ei ole asutusta, mutta lähimmille taloille on matkaa alle 100 metriä. Järvelle ei tule tietä eikä siinä ole saaria.
Vesistösuhteita

Likõlaanõ karjäär kuuluu Kariojan valuma-alueeseen, jossa Karioja on Võhandu jõen sivu-uoma. Lammen ympärille kauemmaksi on kaivettu kiertävä oja, jonka vedet alkavat laske kohti kaakkoa ja oja yhtyy alle 500 metrin päässä Kariojaan. Võhandu jõgi laskee Kuumajärveen, joka on Peipsijärven keskiosan nimi. Peipsijärven alue muodostaa Narvanjoen vesistöalueen keskiosan. Peipsijärven pohjoispäästä alkava laskujoki Narvanjoki jatkaa vesireittiä pohjoiseen päin ja laskee lopuksi Suomenlahteen.
Huomautuksia

1 2  Kohteen ympäristön kasvillisuutta, asutusta ja nimistöä on tarkistettu Internetin Google-, Bing- tai Yandex-karttapalvelusta käyttäen järven koordinaatteja.
Lil Bibby

| Lil Bibby |
| --- | --- |

Henkilötiedot
Syntynyt: 18. heinäkuuta 1994 (ikä 30)
Muusikko
Taiteilijanimi:  Lil Bibby 
Aktiivisena:  2011-
Tyylilajit:  Hip-Hop, Trap, Drill
Levy-yhtiöt:  Grade A Productions 
  [ Muokkaa Wikidatassa ] [ ohje ]  
Brandon Dickinson (s. 18. heinäkuuta 1994), tunnetaan taiteilijanimillä Lil Bibby, on yhdysvaltalainen rap-artisti.
Diskografia > Mixtapet

Free Crack (2013)
Free Crack 2 (2014)
Free Crack 3 (2015)
Diskografia > Studioalbumit

FC3 The Epilogue
Aiheesta muualla

Lil Bibby Genius lyrics (englanniksi)
Lil Bibby - Biography (englanniksi)
Billboard (englanniksi)
Lil Bibby on Spotify
Lil Bibby Free Crack mixtape on Datpiff (englanniksi)
Lil Bibby - Free Crack 2 Hosted by DJ Drama (englanniksi)
Lil Bibby - Free Crack 3 (englanniksi)
Herb & Bibby Strong & Strong Together (englanniksi)
Line (pikaviestin)

| Line |
| --- | --- |

Kehittäjä:  Line
Kehityshistoria
Ensijulkaisu:  2011
Tiedot
Ohjelmistotyyppi:  pikaviestintäohjelma
Lisenssi:  Suljettu lisenssi
Aiheesta muualla
Verkkosivusto
Line (tyyliteltynä LINE) on korealainen pikaviestintäohjelma, joka on suosittu erityisesti Japanissa. Sen kautta voi soittaa ääni- ja videopuheluita sekä lähettää tekstimuotoisia viestejä.
Sovellus ylitti 600 miljoonaa käyttäjää vuonna 2015.
Aiheesta muualla

Verkkosivut (englanniksi)
Lev Šubnikov

Lev Šubnikov
Lev Vasiljevitš Šubnikov (ven. Лев Васильевич Шубников; 9. syyskuuta 1901 Pietari – 10. marraskuuta 1937) oli Stalinin vainoissa kuollut kokeellinen fyysikko. Hän ja Wander Johannes de Haas ovat antaneet nimensä De Haasin–Šubnikovin ilmiölle.
Šubnikov opiskeli Leningradin valtionyliopistolla ja polyteknisessä instituutissa.
Šubnikov työskenteli Neuvostoliitossa ja Alankomaissa. Alankomaissa hän työskenteli vuoteen 1930 de Haasin kryogeenisessa laboratoriossa. Palattuaan Neuvostoliittoon hän muutti Harkovaan ja perusti sinne Neuvostoliiton ensimmäisen kryogeenisen laboratorion.
Šubnikov teloitettiin häntä ja muita Ukrainan fysiikan ja teknologian instituutin tieteilijöitä vastaan tekaistujen syytteiden nojalla.
Line Kloster

| Line Kloster |
| --- | --- |
 Line Kloster vuonna 2017
Henkilötiedot
Syntynyt: 27. helmikuuta 1990 (ikä 34)
Kansalaisuus:   Norja
Yleisurheilija
Laji:  pikajuoksu ja aitajuoksu
Seura:  Asker SK (−2009) SK Vidar (2010−)
Valmentaja:  Petar Vukičević
Aiheesta muualla
Timanttiliiga
Line Kloster (s. 27. helmikuuta 1990) on norjalainen pika- ja aitajuoksija, jonka päälajit ovat 400 m ja 400 m aidat. Hänellä on nimissään Norjan ennätykset 200 metrillä sekä harvoin kilpailtavassa 200 metrin aitajuoksussa. 2013 halli EM-kisoissa Kloster juoksi 400 metrillä ajan 52,78, joka oli uusi Norjan sisäratojen ennätys. Aika ei kuitenkaan riittänyt välieristä jatkoon.
Kloster karsiutui 400 metrin alkuerissä Zürichin EM-kilpailuissa 2014 sekä 400 metrin aitajuoksun välierissä EM-kilpailuissa Berliinissä 2018 ja Münchenissä 2022 sekä alkuerissä vuonna 2021 järjestetyissä Tokion olympialaisissa. Sisäratojen EM-kilpailuissa hän karsiutui 400 metrin välierissä 2013 ja alkuerissä 2015.
Kloster on edustanut vuodesta 2010 alkaen SK Vidaria. Aiemmin hän kilpaili Asker SK:n riveissä. Häntä valmentaa norjalaistunut serbialainen entinen aituri Petar Vukičević.
Ennätykset

100 m: 11,40 (2022)
150 m: 17,17 (2020) NBP
200 m: 23,11 (2021) NR
400 m: 51,93 (2022)
100 m aj: 13,54 (2016)
400 m aj: 53,91 (2022) NR
60 m: 7,62 (2021)
200 m: 24,30 (2015)
400 m: 52,78 (2013) NR
60 m aj: 8,48 (2017)
Levadiakos FC

| Levadiakos FC |
| --- | --- |

Koko nimi:  Athlitikos Podosferikos Omilos Levadeon
Perustettu:  1961
Kenttä:  Levadias Stadion, Livadeiá
– kapasiteetti:  10 200 (8000 istumapaikkaa)
Sarja:  Kreikan Superliiga
Päävalmentaja:   Nikolaos Papadopoulos
Infobox OKNimi-testi OK: 
Levadiakos FC on kreikkalainen jalkapalloseura Livadeiásta. Se on perustettu vuonna 1961.
Levadiakos nousi Kreikan Superliigan edeltäjään Alfa Ethnikiin vuonna 2005 ja putosi takaisin Beta Ethnikiin kaudeksi 2006–2007, josta se nousi heti takaisin pääsarjaan vuonna 2007. Kolmen pääsarjakauden jälkeen joukkue pelasi jälleen yhden kauden kakkostasolla. Kausina 2011–2019 se pelasi kahdeksan peräkkäistä superliigakautta ja sijoittui parhaimmillaan seitsemänneksi kaudella 2011–2012 sekä yhdeksänneksi kaudella 2013–2014. Kausina 2019–2022 Levadiakos pelasi toisella sarjatasolla, piipahti sitten Superliigassa kaudella 2022–2023 ja nousi jälleen takaisin Superliigaan kaudeksi 2024–2025.
Abu Dhabin Grand Prix 2022

|  Abu Dhabin Grand Prix 2022  |
| --- | --- |
 22. osakilpailu 22 osakilpailusta kaudella 2022. 

Päivämäärä:  20. marraskuuta 2022
Rata:  Yas Marina Circuit
Sijainti:  Yas Island, Abu Dhabi, Yhdistyneet arabiemiirikunnat
Ratatyyppi:  Osittainen katurata
Radan pituus:  5,281 km
Kilpailun pituus:  58 kierrosta, 306,183 km
Sää:   Selkeä
Paalupaikka
Kuljettaja:   Max Verstappen   (Red Bull Racing)
Paaluaika:  1.23,824
Palkintokoroke
Voittaja:   Max Verstappen   (Red Bull Racing)
Toinen:   Charles Leclerc   (Ferrari)
Kolmas:   Sergio Pérez   (Red Bull Racing)
Nopein kierros
Kuljettaja:   Lando Norris   (McLaren)
Kierrosaika:  1.28,391 (kierroksella 44)
Abu Dhabin Grand Prix 2022 (virallisesti Formula 1 Etihad Airways Abu Dhabi Grand Prix 2022) oli Formula 1 -kauden 2022 22. ja viimeinen osakilpailu, joka ajettiin 20. marraskuuta Yas Marinan moottoriradalla Abu Dhabissa.
Viikonlopun aikataulu ja sää

| Päivä | Aikataulu> Paikallinen | Aikataulu> Suomen aika | Sessio | Sää | Ilma | Rata | Kosteus |
| --- | --- | --- | --- | --- | --- | --- | --- |
| 18. marraskuuta | 14:00–15:00 | 12:00–13:00 | 1. vapaat harjoitukset |  |  |  |  |
| 18. marraskuuta | 17:00–18:00 | 15:00–16:00 | 2. vapaat harjoitukset |  |  |  |  |
| 19. marraskuuta | 14:30–15:30 | 12:30–13:30 | 3. vapaat harjoitukset |  |  |  |  |
| 19. marraskuuta | 18:00–19:00 | 16:00–17:00 | Aika-ajot |  |  |  |  |
| 20. marraskuuta | 17:00–19:00 | 15:00–17:00 | Kilpailu |  |  |  |  |
Vapaat harjoitukset

Ensimmäisten vapaiden harjoitusten aikana kahdeksan testikuljettajaa ajoi radalla: Jack Doohan (Alpine), Felipe Drugovich (Aston Martin), Pietro Fittipaldi (Haas), Robert Kubica (Alfa Romeo), Liam Lawson (Red Bull), Pato O’Ward (McLaren), Logan Sargeant (Williams) ja Robert Shwartzman (Ferrari). Heistä parhaiten sijoittui Lawson, joka oli vapaiden harjoitusten viides. Ensimmäisten vapaiden harjoitusten nopein oli Mercedeksen Lewis Hamilton ennen tallikaveriaan George Russellia ja Ferrarin Charles Leclerciä.
Toisten vapaiden harjoitusten nopein oli Red Bullin Max Verstappen, Russell oli toinen ja Leclerc kolmas.
Red Bullin Sergio Pérez oli kolmansien harjoitusten kärkipaikalla puolen tunnin verran. Punaiset liput otettiin radalle, kun AlphaTaurin Pierre Gaslyn autosta irtosi palasia radalle, minkä aikana Hamilton ohitti Haasin Kevin Magnussenin. Tuomaristo tutki Hamiltonin tilanteen punaisten lippujen aikana, mutta hänelle ei annettu tilanteesta rangaistusta. Harjoitusten aikana esiintyi myös teknisiä vikoja, kun McLarenin Lando Norrisin ja Aston Martinin Sebastian Vettelin autojen jarrut syttyivät tuleen. Pérez oli kolmansien vapaiden harjoitusten nopein, Verstappen toinen ja Hamilton kolmas.
Aika-ajot

Aika-ajojen ensimmäisessä osiossa Verstappenilla oli vaikeuksia päätuen kanssa, koska hänen mielestään tuki oli vaurioitunut ja hän ajoi korjaustöitä varten varikolle. Alfa Romeon Valtteri Bottas ei saanut renkaitaan toimimaan ja hän karsiutui, kun puolestaan Vettel ja Haasin Mick Schumacher pääsivät jatkoon.
Aika-ajojen toisessa osiossa Red Bull ja Ferrari taistelivat keskenään nopeimmista kierrosajoista. Vettel ajoi jälleen jatkoon, vaikka hänellä oli edessään ruuhkaa, ja Alpinen Fernando Alonso karsiutui.
Aika-ajojen kolmannessa osiossa Red Bull oli vahvin talli kierrosajoissa. Hamilton ei pystynyt ajamaan viidettä tilaa paremmin, koska hänen autossaan oli jarruvika. Vettelin renkaat puolestaan olivat kuluneet loppuun ja hän jäi yhdeksänneksi. Verstappen ajoi paalupaikalle, Pérez oli toinen ja Leclerc kolmas.
Kilpailu

Kilpailun lähdössä Verstappen piti kärkipaikkansa, Leclerc yritti ohittaa Pérezin ja Hamilton puolestaan ajautui radan ulkopuolelle taistellessaan Sainzia vastaan. Hamilton ohitti Sainzin, mutta hän joutui antamaan myöhemmin sijoituksensa takaisin tallimääräyksellä. Tämän jälkeen taistelu neljännestä sijoituksesta jatkui Sainzin ja Hamiltonin välillä, kunnes Russell sai tallilta luvan taistella vapaasti Hamiltonia ja Sainzia vastaan.
Kärkijoukon takana viimeistä osakilpailuaan ajanut Vettel taisteli kilpailussa useamman kierroksen verran Alpinen Esteban Oconia vastaan, minkä aikana kuljettajien sijoitukset muuttuivat useamman kerran. Vettel ei kuitenkaan pystynyt rengastaktiikkansa vuoksi pääsemään lopullisesti Oconista ohi ja hän joutui myös taistelemaan tämän tallikaveria Alonsoa vastaan. Vettelin varikkokäyntien jälkeen hän alkoi kuitenkin nousta sijoituksissa ylöspäin ja oli lopputuloksissa kymmenes.
Kärkikuljettajista Russellin kilpailu epäonnistui, kun hänen varikkokäyntinsä pitkittyi yli kymmenen sekunnin mittaiseksi ja hän sai seuraavalla pysähdyksellään viiden sekunnin aikarangaistuksen vaarallisesta poistumisesta varikkoalueelta. Russell oli lopputuloksissa viides. Myös Pérezin kilpailu vaikeutui, kun hän jumiutui Alonson ja Vettelin taakse, eikä päässyt näistä heti ohi. Päästyään takaisin Verstappenin taakse Pérez koki tallikaverinsa hidastelevan häntä, koska välimatka Leclerciin pieneni. Leclerc onnistui ohittamaan Pérezin ja nousemaan kilpailussa toiseksi, kun Pérezin varikkokäynti vei liian paljon aikaa.
Kierroksella 28 Alonso keskeytti kilpailunsa autonsa vesivuotoon. Jälkijoukon osalta Schumacher kolaroi Williamsin Nicholas Latifin kanssa kierroksella 40, minkä seurauksena Latifi pyörähti ja Schumacherille annettiin tilanteesta viiden sekunnin aikarangaistus. Kilpailun lopussa Pérez nousi kolmanneksi ohittamalla Hamiltonin, joka kärsi kilpailun aikana autonsa pohjan vaurioista ja joutui keskeyttämään kilpailun viimeisten kierrosten aikana vaihdelaatikkovikaan.
Verstappen ajoi kilpailun voittoon, Leclerc oli toinen ja Pérez kolmas, minkä vaikutuksesta Leclerc sijoittui MM-lopputuloksissa Pérezin edelle toiseksi. Valmistajissa Alpine varmisti neljännen tilansa, kun Ocon oli seitsemäs ja Mclarenin kuljettajat eivät keränneet riittävästi pisteitä.
Tulokset > Aika-ajot

| Sija | Numero | Kuljettaja | Valmistaja | Osiot> Q1 | Osiot> Q2 | Osiot> Q3 | Lähtöruutu |
| --- | --- | --- | --- | --- | --- | --- | --- |
| 1 | 1 |  Max Verstappen | Red Bull Racing-RBPT | 1.24,754 | 1.24,622 | 1.23,824	 | 1 |
| 2 | 11 |  Sergio Pérez | Red Bull Racing-RBPT | 1.24,820 | 1.24,419 | 1.24,052 | 2 |
| 3 | 16 |  Charles Leclerc | Ferrari | 1.25,211 | 1.24,517 | 1.24,092 | 3 |
| 4 | 55 |  Carlos Sainz | Ferrari | 1.25,090 | 1.24,521 | 1.24,242 | 4 |
| 5 | 44 |  Lewis Hamilton | Mercedes | 1.25,594 | 1.24,774 | 1.24,508 | 5 |
| 6 | 63 |  George Russell | Mercedes | 1.25,545 | 1.24,940 | 1.24,511 | 6 |
| 7 | 4 |  Lando Norris | McLaren-Mercedes | 1.25,387 | 1.24,903 | 1.24,769 | 7 |
| 8 | 31 |  Esteban Ocon | Alpine-Renault | 1.25,735 | 1.25,007 | 1.24,830 | 8 |
| 9 | 5 |  Sebastian Vettel | Aston Martin Aramco-Mercedes | 1.25,523 | 1.24,974 | 1.24,961 | 9 |
| 10 | 3 |  Daniel Ricciardo | McLaren-Mercedes | 1.25,766 | 1.25,068 | 1.25,045 | 13 |
| 11 | 14 |  Fernando Alonso | Alpine-Renault | 1.25,782 | 1.25,096 |  | 10 |
| 12 | 22 |  Yuki Tsunoda | AlphaTauri-RBPT | 1.25,630 | 1.25,219 |  | 11 |
| 13 | 47 |  Mick Schumacher | Haas-Ferrari | 1.25,711 | 1.25,225 |  | 12 |
| 14 | 18 |  Lance Stroll | Aston Martin Aramco-Mercedes | 1.25,741 | 1.25,359 |  | 14 |
| 15 | 24 |  Zhou Guanyu | Alfa Romeo-Ferrari | 1.25,594 | 1.25,408 |  | 15 |
| 16 | 20 |  Kevin Magnussen | Haas-Ferrari | 1.25,834 |  |  | 16 |
| 17 | 10 |  Pierre Gasly | AlphaTauri-RBPT | 1.25,859 |  |  | 17 |
| 18 | 77 |  Valtteri Bottas | Alfa Romeo-Ferrari | 1.25,892 |  |  | 18 |
| 19 | 23 |  Alexander Albon | Williams-Mercedes | 1.26,028 |  |  | 19 |
| 20 | 6 |  Nicholas Latifi | Williams-Mercedes | 1.26,054 |  |  | 20 |
107 % aika: 1.30,687
Lähteet:
Tulokset > Kilpailu

| Sija | Nro | Kuljettaja | Valmistaja | Kierrokset | Aika/Keskeytys | Lähtöruutu | Pisteet |
| --- | --- | --- | --- | --- | --- | --- | --- |
| 1. | 1 |  Max Verstappen | Red Bull Racing-RBPT | 58 | 1:27.45,914 | 1 | 25 |
| 2. | 16 |  Charles Leclerc | Ferrari | 58 | +8,771 | 3 | 18 |
| 3. | 11 |  Sergio Pérez | Red Bull Racing-RBPT | 58 | +10,093 | 2 | 15 |
| 4. | 55 |  Carlos Sainz | Ferrari | 58 | +24,892 | 4 | 12 |
| 5. | 63 |  George Russell | Mercedes | 58 | +35,888 | 6 | 10 |
| 6. | 4 |  Lando Norris | McLaren-Mercedes | 58 | +56,234 | 7 | 8+1 |
| 7. | 31 |  Esteban Ocon | Alpine-Renault | 58 | +57,240 | 8 | 6 |
| 8. | 18 |  Lance Stroll | Aston Martin Aramco-Mercedes | 58 | +1.16,931 | 14 | 4 |
| 9. | 3 |  Daniel Ricciardo | McLaren-Mercedes | 58 | +1.23,268 | 13 | 2 |
| 10. | 5 |  Sebastian Vettel | Aston Martin Aramco-Mercedes | 58 | +1.23,898 | 9 | 1 |
| 11. | 22 |  Yuki Tsunoda | AlphaTauri-RBPT | 58 | +1.29,371 | 11 |  |
| 12. | 24 |  Zhou Guanyu | Alfa Romeo-Ferrari | 57 | +1 kierros | 15 |  |
| 13. | 23 |  Alexander Albon | Williams-Mercedes | 57 | +1 kierros | 19 |  |
| 14. | 10 |  Pierre Gasly | AlphaTauri-RBPT | 57 | +1 kierros | 17 |  |
| 15. | 77 |  Valtteri Bottas | Alfa Romeo-Ferrari | 57 | +1 kierros | 18 |  |
| 16. | 47 |  Mick Schumacher | Haas-Ferrari | 57 | +1 kierros | 12 |  |
| 17. | 20 |  Kevin Magnussen | Haas-Ferrari | 57 | +1 kierros | 16 |  |
| 18. | 44 |  Lewis Hamilton | Mercedes | 55 | Vaihdelaatikko | 5 |  |
| 19. | 6 |  Nicholas Latifi | Williams-Mercedes | 55 | Sähkövika | 20 |  |
| Kesk. | 14 |  Fernando Alonso | Alpine-Renault | 27 | Vesivuoto | 10 |  |
Nopein kierros:  Lando Norris (McLaren-Mercedes) 1.28,391 (kierroksella 44).
Lähteet:
Muuta

McLaren ajoi kauden päätösosakilpailun erikoisväritteisellä autolla, koska talli halusi tuoda yleisön tietoisuuteen nuorien ja vähemmälle huomiolle jääneiden taiteilijoiden suunnittelutöitä.
Sebastian Vettelin viimeinen kilpailu Aston Martinilla ja Formula 1 -sarjassa.
Nicholas Latifin viimeinen kilpailu Williamsilla ja Formula 1 -sarjassa.
Mick Schumacherin viimeinen kilpailu Haasilla ja Formula 1 -sarjassa. Talli valitsi hänen tilalleen Nico Hülkenbergin kaudeksi 2023.
FIA aloitti osakilpailuviikonlopun aikana uusien mitalien jakamisen voittajille.
Osakilpailuviikonlopun aikana ilmoitettiin, että naiskuljettajille tarkoitettu sarja F1 Academy aloittaisi toimintansa vuonna 2023.
Loúlos

| Loúlos Λούλος |
| --- | --- |
 Loúlos
 Koordinaatit: 35°26′10″N, 24°1′31″E 
Valtio:  Kreikka
Hajautetun hallinnon alue:  Kreeta
Alue:  Kreeta
Alueyksikkö:  Chaniá
Kunta:  Chaniá
Hallinto:  
 – Asutustyyppi:  kylä
 – Kallikrates-koodi:  7401050101
Väkiluku (2021):  77
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Loúlos (kreik. Λούλος) on Kreikan kylä, joka sijaitsee Kreetan saarella. Se kuuluu hallinnollisesti Chanián kuntaan, Chanián alueyksikköön ja Kreetan alueeseen. Kylän väkiluku on 77 (2021).
Loúloksen kylä sijaitsee Kreetan läntisissä sisäosissa noin 15 kilometriä etelään Chanián kaupungista. Se on osa Pappadianán kyläyhdyskuntaa.